Komission direktiivi 96/38/EY, annettu 17 päivänä kesäkuuta 1996, moottoriajoneuvojen turvavöiden kiinnityspisteitä koskevan neuvoston direktiivin 76/115/ETY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 187 , 26/07/1996 s. 0095 - 0105



KOMISSION DIREKTIIVI 96/38/EY, annettu 17 päivänä kesäkuuta 1996, moottoriajoneuvojen turvavöiden kiinnityspisteitä koskevan neuvoston direktiivin 76/115/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 95/54/EY (2), ja erityisesti sen 13 artiklan 2 kohdan, ottaa huomioon moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä 18 päivänä joulukuuta 1975 annetun neuvoston direktiivin 70/115/ETY (3), sellaisena kuin se on viimeksi muutettuna komission direktiivillä 90/629/ETY (4), ja erityisesti sen 3 artiklan, sekä katsoo, että direktiivi 76/115/ETY on yksi direktiivillä 70/156/ETY säädetyn tyyppihyväksyntämenettelyn erityisdirektiiveistä, ja sen vuoksi direktiivin 70/156/ETY säännöksiä ajoneuvojärjestelmistä, osista ja erillisistä teknisistä yksiköistä sovelletaan tähän direktiiviin, erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa säädetään, että kunkin erillisen direktiivin liitteenä on oltava ilmoituslomake, joka sisältää mainitun direktiivin liitteen I asianomaiset kohdat ja myös sen liitteen VI mukaisen tyyppihyväksyntätodistuksen, jotta tyyppihyväksyntä voidaan tallentaa tietokoneelle, on mahdollista parantaa matkustajien turvaa sinkoutumista vastaan mahdollisessa onnettomuustilanteessa edellyttämällä vähintään kelauslaitteilla varustettujen lantiovöiden asentamista kaikkiin eteenpäin ja taaksepäin suunnattuihin istuimiin M2- ja M3-luokkien moottoriajoneuvoissa, kuten komission direktiivissä 90/628/ETY (5) ennakoidaan (lukuun ottamatta ajoneuvoja, jotka on suunniteltu sekä kaupunkikäyttöön että seisoville matkustajille), neuvoston direktiiviin 77/541/ETY (6), sellaisena kuin se on viimeksi muutettuna direktiivillä 90/628/ETY, tehtävän muutoksen, jossa säädetään kyseisistä lantiovöistä M2- ja M3-ajoneuvoihin, voimaantulo riippuu sekä istuimien lujuutta koskevan neuvoston direktiivin 74/408/ETY (7), sellaisena kuin se on viimeksi muutettuna direktiivillä 81/577/ETY (8), että tämän turvavöiden kiinnityspisteitä koskevan direktiivin mukauttamisesta tekniikan kehitykseen, viitataan moottoriajoneuvojen sisustusta koskevaan neuvoston direktiiviin 74/60/ETY (9), sellaisena kuin se on viimeksi muutettuna komission direktiivillä 78/632/ETY (10), ja tämän direktiivin säännökset ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 76/115/ETY seuraavasti: 1. Muutetaan 1 artikla seuraavasti: "1 artikla Tätä direktiiviä sovelletaan moottoriajoneuvojen eteen- tai taaksepäin suunnattujen istuimien täysikasvuisille henkilöille tarkoitettujen turvavöiden kiinnityspisteisiin." 2. Korvataan 2 artiklassa ilmaisu "liite I" ilmaisulla "liite II A". 3. Korvataan 3 ja 4 artiklassa ilmaisu "liitteet I, III ja IV" ilmaisulla "liitteet". 4. Muutetaan liitteitä tämän direktiivin liitteen mukaisesti. 2 artikla 1. Jäsenvaltiot eivät saa 1 päivästä tammikuuta 1997 alkaen turvavöiden kiinnityspisteisiin liittyvistä syistä: - evätä moottoriajoneuvotyypiltä ETY-tyyppihyväksyntää tai kansallista tyyppihyväksyntää, tai - kieltää ajoneuvojen rekisteröintiä, myyntiä tai liikkeelle laskemista, jos tämäntyyppiset ajoneuvon tai tämäntyyppisten ajoneuvojen turvavöiden kiinnityspisteet ovat direktiivin 76/115/ETY vaatimusten mukaisia, sellaisena kuin se on muutettuna tällä direktiivillä. 2. Alkaen 1 päivästä lokakuuta 1999 M2-luokan enimmäismassaltaan 3 500 kg:n painoisten ajoneuvojen osalta ja 1 päivästä lokakuuta 1997 kaikkien muiden ajoneuvojen osalta jäsenvaltiot; - eivät enää saa myöntää ETY-tyyppihyväksyntää ja - saavat evätä kansallisen tyyppihyväksynnän ajoneuvotyypiltä turvavöiden kiinnityspisteisiin liittyvistä syistä, jos direktiivin 76/115/ETY, sellaisena kuin se on muutettuna tällä direktiivillä, vaatimukset eivät täyty. 3. Alkaen 1 päivästä lokakuuta 2001 M2-luokan enimmäismassaltaan 3 500 kg:n painoisten ajoneuvojen osalta ja 1 päivästä lokakuuta 1999 kaikkien muiden ajoneuvojen osalta: - jäsenvaltioiden on katsottava, että uusien ajoneuvojen direktiivin 70/156/ETY säännösten mukaiset vaatimuksenmukaisuustodistukset eivät enää ole kyseisen direktiivin 7 artiklan 1 kohdan vaatimusten mukaisia; ja - jäsenvaltiot voivat kieltää sellaisten uusien ajoneuvojen rekisteröinnin, myynnin tai liikkeelle laskemisen, joilla ei ole direktiivin 70/156/ETY mukaista vaatimuksenmukaisuustodistusta, moottoriajoneuvojen turvavöiden kiinnityspisteisiin liittyvistä syistä, jos direktiivin 76/115/ETY, sellaisena kuin se on muutettuna tällä direktiivillä, vaatimukset eivät täyty. 3 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 31 päivään joulukuuta 1996 mennessä, ja niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säädökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä kesäkuuta 1996. Komission puolesta Martin BANGEMANN Komission jäsen (1) EYVL N:o L 42, 23.2.1970, s. 1 (2) EYVL N:o L 266, 8.11.1995, s. 1 (3) EYVL N:o L 24, 30.1.1976, s. 6 (4) EYVL N:o L 341, 6.12.1990, s. 14 (5) EYVL N:o L 341, 6.12.1990, s. 1 (6) EYVL N:o L 220, 29.8.1977, s. 95 (7) EYVL N:o L 221, 12.8.1974, s. 1 (8) EYVL N:o L 209, 29.7.1981, s. 34 (9) EYVL N:o L 38, 11.2.1974, s. 2 (10) EYVL N:o L 206, 29.7.1978, s. 26 LIITE 1) Lisätään seuraava liiteluettelo: "LIITELUETTELO LIITE I: Määritelmät, ETY-tyyppihyväksynnän hakeminen, ETY-tyyppihyväksynnän myöntäminen, eritelmät, testit, tuotannon vaatimustenmukaisuus, ohjeet Lisäys 1 Kiinnityspisteiden vähimmäismäärä Lisäys 2 Alempien kiinnityspisteiden sijainti, kulmavaatimukset Lisäys 3 Ilmoituslomake Lisäys 4 Tyyppihyväksyntätodistus LIITE II: Vyön tehollisten kiinnityspisteiden sijoituspaikat LIITE III: Vetolaite" 2) Muutetaan liite I seuraavasti: - Lisätään 1.14 kohdan jälkeen seuraava uusi kohta: "1.15 `vertailualueella` tilaa kahden pystysuoran poikittaistason välissä, 400 mm:n päässä toisistaan ja symmetrisessä suhteessa H-pisteeseen sekä määriteltyinä direktiivin 74/60/ETY liitteessä II kuvaillun päänmuotoisen laitteen liikkeellä pystysuorasta vaakasuoraan. Laite sijoitetaan kyseisen liitteen määritelmän mukaisesti ja sen enimmäispituudeksi asetetaan 840 mm." - Muutetaan 2.1 kohta seuraavasti: "2.1 Ajoneuvon valmistajan on haettava direktiivin 70/156/ETY 3 artiklan 4 kohdan mukaisesti ajoneuvotyypin tyyppihyväksyntää sen turvavöiden kiinnityspisteiden osalta." - Muutetaan 2.2 kohta seuraavasti: "2.2 Ilmoituslomakkeen malli on lisäyksessä 3." - Poistetaan 2.2.1-2.2.5 kohdat mainitut kohdat mukaan lukien. - Muutetaan 3. kohta seuraavasti: "3. ETY-tyyppihyväksynnän myöntäminen 3.1 Jos asianomaiset vaatimukset täytetään, on ETY-tyyppihyväksyntä myönnettävä direktiivin 70/156/ETY 4 artiklan 3 kohdan ja, soveltuvin osin, 4 artiklan 4 kohdan mukaisesti. 3.2 ETY-tyyppihyväksyntätodistuksen malli on lisäyksessä 4. 3.3 Jokaiselle hyväksytylle ajoneuvotyypille on annettava hyväksyntänumero direktiivin 70/156/ETY liitteen VII mukaisesti. Sama jäsenvaltio ei saa antaa samaa numeroa toiselle ajoneuvotyypille." - Korvataan 4.1 kohdassa ilmaisu "liite I" ilmaisulla "liite II". - Muutetaan 4.3.1 kohta seuraavasti: "4.3.1 Kaikki M- ja N-luokan ajoneuvot (lukuun ottamatta niitä M2- ja M3-luokan ajoneuvoja, jotka on suunniteltu sekä kaupunkikäyttöön että seisoville matkustajille) on varustettava tämän direktiivin vaatimusten mukaisilla turvavöiden kiinnityspisteillä." - Muutetaan 4.3.2 kohta seuraavasti: "4.3.2 Turvavöiden kiinnityspisteiden pienin määrä eteen- ja taaksepäin suunnatuille istuimille on määrätty lisäyksessä 1." - Korvataan 4.3.5 kohdassa merkki ">VIITTAUS FILMIIN> " merkillä " " (ainoastaan saksankielisessä toisinnossa). - Lisätään uusi 4.3.7 kohta: "4.3.7 Kaikki lisäyksessä 1 mainitut,>VIITTAUS FILMIIN> -merkillä osoitetut istuimet on varustettava kolmella kiinnityspisteellä, paitsi jos jokin seuraavista ehdoista täyttyy: - suoraan edessä on direktiivin 74/408/ETY liitteen III lisäyksessä 1 olevan 3.5 kohdan mukainen istuin tai muita osia; tai - mikään ajoneuvon osa ei ole tai, silloin kun ajoneuvo on liikkeessä, ei voi olla vertailualueella; tai - mainitulla vertailualueella olevat ajoneuvon osat täyttävät direktiivin 74/408/ETY liitteen III lisäyksen 6 vaatimukset energian vaimentamisesta, jolloin istuin voidaan varustaa kahdella kiinnityspisteellä." - Numeroidaan 4.3.7 kohta uudelleen 4.3.8 kohdaksi. Muutetaan kohdan 4.3.8 ensimmäinen virke seuraavasti: "Kokoontaitettaviin istuimiin tai vain paikallaan olevassa ajoneuvossa käytettäväksi tarkoitettuihin istuimiin ja ajoneuvon muihin kuin . . . ei vaadita turvavyön kiinnityspisteitä." - Lisätään 4.3.8 kohdan jälkeen seuraavat kaksi uutta kohtaa: "4.3.9 Kaksikerroksisen ajoneuvon ylemmän kerroksen osalta edessä keskellä olevaa istumapaikaa koskevia vaatimuksia sovelletaan myös ulompiin etuistuimiin. 4.3.10 Niiden istuimien osalta, jotka ovat käänneettävissä tai sijoitettavissa muihin asentoihin ja joita käytetään kyseisissä asennoissa ajoneuvon ollessa paikallaan, edellä 4.3.1 kohdan vaatimukset koskevat ainoastaan niitä asentoja, jotka on tarkoitettu tavanomaiseen käyttöön tämän direktiivin mukaisesti ajoneuvon liikkuessa tiellä. Ilmoituslomakkeeseen on sisällytettävä asiaa koskeva huomautus." - Lisätään 4.4.3.4 kohdan loppuun: "M2- ja M3-luokkien ajoneuvojen muiden kuin etuistuimien osalta á1- ja á2-kulmien on oltava 45:n ja 90:n asteen välillä kaikissa tavanomaisissa käyttöasennoissa." - Lisätään seuraava uusi 5.1.1.2 kohta: "5.1.1.2 Testien tekeminen voidaan rajoittaa yhden istuimen tai yhden istuinryhmän kiinnityspisteisiin edellyttäen, että: - testattavilla kiinnityspisteillä on samat rakenteelliset ominaisuudet kuin muiden istuimien tai istuinryhmien turvavöiden kiinnityspisteillä, ja - kun tällaiset kiinnityspisteet on asennettu kokonaan tai osittain istuimeen tai istuinryhmään, testattavalla istuimella tai istuinryhmällä on samat rakenteelliset ominaisuudet kuin muilla istuimilla tai istuinryhmillä." - Numeroidaan 5.1.1.2 ja 5.1.1.3 kohdat uudelleen 5.1.1.3 ja 5.1.1.4 kohdiksi. - Muutetaan 5.3.1 kohta seuraavasti: "5.3.1 Kaikki samaan istuinryhmään kuuluvat vyön kiinnityspisteet on testattava samanaikaisesti. Jos on kuitenkin vaarana, että istuinten ja/tai kiinnityspisteiden epäsymmetrinen kuormitus voisi johtaa testin epäonnistumiseen, voidaan suorittaa ylimääräinen testi epäsymmetrisellä kuormituksella." - Muutetaan 5.3.2 kohta seuraavasti: "5.3.2 Vetovoiman on suuntauduttava istuimen mukaiseen suuntaan, 10±5 asteen kulmassa vaakatasosta ylöspäin yhdensuuntaisesti ajoneuvon pituussuuntaisen keskiviivan kanssa." - Korvataan 5.3.4, 5.4.1.2, 5.4.1.3, 5.4.2.1, 5.4.2.2, 5.4.3 ja 5.4.5.2 kohdissa "liite IV" ilmaisulla "liite III". - Muutetaan 5.4.4.2 kohta seuraavasti: "5.4.4.2 Edellä 5.4.1, 5.4.2 ja 5.4.3 kohdassa ilmoitettuja kuormia korotetaan voimalla, joka vastaa kaksikymmenkertaisesti täydellisen istuimen painoa. M2- ja N2-luokan ajoneuvojen osalta tämän lisävoiman on vastattava kymmenkertaisesti täydellisen istuimen painoa; M3- ja N3-luokan ajoneuvojen osalta sen on vastattava 6,6-kertaisesti täydellisen istuimen painoa." - Lisätään seuraava uusi kohta 5.4.5.2 kohdan jälkeen: "5.4.6 Taaksepäin suunnattujen istuinten testaus. 5.4.6.1 Kiinnityspisteet on testattava soveltuvin osin 5.4.1, 5.4.2 tai 5.4.3 kohdissa määrätyillä voimilla. Jokaisessa tapauksessa testauskuorman on vastattava M3- tai N3-luokan ajoneuvoille määrättyjä kuormituksia. 5.4.6.2 Testauskuorma on suunnattava eteenpäin suhteessa testattavaan istuimeen 5.3 kohdassa esitettyä menettelyä noudattaen." - Lisätään 5.5.3 kohdan jälkeen uusi kohta: "5.5.4 Direktiivin 74/408/ETY liitteen III vaatimusten mukaisten M2-luokan yli 3,5 tonnin ja M3-luokan ajoneuvojen yhteen tai useampaan istuimeen asennettujen turvavöiden yläkiinnityspisteet saavat poiketa 5.5.1 kohdan vaatimuksista, jotka koskevat yhdenmukaisuutta 4.4.4.6 kohdan kanssa. Kyseisen istuimen / kyseisten istuimien yksityiskohdat on eriteltävä lisäyksessä 4 mainitun tyyppihyväksyntätodistuksen lisäyksen liitteessä." - Muutetaan 6.1 kohta seuraavasti: "6.1 Yleisenä sääntönä on, että toimenpiteet tuotannon vaatimustenmukaisuuden takaamiseksi on toteutettava direktiivin 70/156/ETY 10 artiklan säännösten mukaisesti." - Numeroidaan 7. kohta uudelleen 8. kohdaksi ja lisätään seuraava uusi 7. kohta: "7. Tyypin muuttaminen ja tyyppihyväksynnän tarkistaminen 7.1 Jos tämän direktiivin mukaisesti hyväksyttyä tyyppiä muutetaan, muutos on tehtävä direktiivin 70/156/ETY 5 artiklan säännösten mukaisesti." - Lisätään seuraavat uudet lisäykset 1 ja 2 liitteeseen I: "Lisäys 1 Kiinnityspisteiden vähimmäismäärä >TAULUKON PAIKKA> Merkkien selitykset: 2: kaksi lattiakiinnityspistettä, joihin voidaan asentaa B-tyypin turvavyö, taikka direktiivin 77/541/ETY liitteessä XV luetelluissa tapauksissa Br-, Br3-, Br4m- tai Br4Nm-tyypin turvavyö. 3: kaksi lattiakiinnityspistettä ja yksi yläkiinnityspiste, joihin voidaan asentaa A-tyypin turvavyö, taikka direktiivin 77/541/ETY liitteessä XV luetelluissa tapauksissa Ar-, Ar4m- tai Ar4Nm-tyypin turvavyö. Ø: viittaa 4.3.3 kohtaan (kaksi kiinnityspistettä sallitaan, jos istuin on käytävän sisäpuolella) >VIITTAUS FILMIIN> : viittaa 4.3.4 kohtaan (kaksi kiinnityspistettä sallitaan, jos tuulilasi on vertailualueen ulkopuolella) >VIITTAUS FILMIIN> : viittaa 4.3.5 ja 4.3.6 kohtaan (avoimiin istuimiin vaaditaan kaksi kiinnityspistettä) >VIITTAUS FILMIIN> : viittaa 4.3.7 kohtaan (kaksi kiinnityspistettä sallitaan, jos vertailualueella ei ole mitään) >VIITTAUS FILMIIN> : viittaa 4.3.10 kohtaan (ajoneuvon ylempää kerrosta koskeva erityismääräys) Lisäys 2 Lattiakiinnityspisteiden sijainti - ainoastaan kulmavaatimukset >TAULUKON PAIKKA> Huomautuksia: >VIITTAUS FILMIIN> : uloimmat tai keskimmäiset istuimet >VIITTAUS FILMIIN> : jos kulma on vakio, katso 4.4.3.1 kohta >VIITTAUS FILMIIN> : 45°-90° M2- ja M3-luokan ajoneuvojen istuimien osalta". Lisätään seuraavat kaksi lisäystä: "Lisäys 3 >KAAVION ALKU> >KAAVION LOOPU> Lisäys 4 >KAAVION ALKU> >KAAVION LOOPU> 3) Poistetaan LIITE II. 4) Numeroidaan LIITE III uudelleen liitteeksi II ja otsikoidaan: "Tehollisten turvavöiden kiinnityspisteiden sijainti". 5) Numeroidaan LIITE IV uudelleen liitteeksi III.